stanford-oval/wikipedia huggingface dataset:
Ce Acatl Topiltzin Quetzalcóatl

Ce Acatl Topiltzin Quetzalcóatl , lyhyemmin Topiltzin Quetzalcoatl, "sulkakäärmekuningas" oli asteekkien perimätiedon mukaan suuri tolteekkikuningas arviolta välillä 923–947 jaa. Hänen nimessään oleva sulkakäärme oli Mesoamerikan intiaanikulttuurien palvoma suuri jumala. Siitä on kiistelty, oliko Topiltzin Quetzalcoatl todellinen hallitsija. Vain se tiedetään varmasti, että Mesoamerikan intiaanikuninkaat vaihtoivat joskus nimensä suojelusjumalansa mukaiseksi.
Caboc

Caboc on skotlantilainen lehmänmaidosta valmistettava kermajuusto.
Roomalaiset olivat vaikuttaneet juustonvalmistuksen kehitykseen Englannissa, mutta Skotlannissa juustoja alettiin valmistaa vasta viikinkien vaikutuksesta. Tarinan mukaan Cabocin kehitti Mariota de Ile, joka oli 1400-luvulla paennut pakkoavioliittoa Irlantiin ja palatessaan Skotlantiin hän toi mukanaan Cabocin reseptin. Juuston valmistuksen perinne oli aikanaan loppua kokonaan, mutta Susannah Stone elvytti tavan vuonna 1962. Nykyisin juustoa valmistaa Highland Fine Cheese Caithnessissa.
Caboc muistuttaa skotlantilaista crowdiejuustoa, mutta cabocista poiketen crowdie valmistetaan kuoritusta maidosta. Cabociin puolestaan lisätään kermaa. Kerma valutetaan vateihin, jolloin siihen lisätään hapate. Sekoittamisen jälkeen seos jätetään sikseen kolmen kuukauden ajaksi. Syntynyt juustomassa puristetaan ja muotoillaan tahkoiksi. Lopulta juusto pyöritellään siemenrouheessa.
Valmiiden juustotahkojen paino on noin 110 gramaa ja pituus noin 8 cm. Juustoa voidaan käyttää pöytäjuustona tai esimerkiksi salaatin valmistuksessa tai haggisin kanssa grillattuna.
Aiheesta muualla

Highland Fine Cheese
Cabrales

Cabrales-juustoa.
Cabrales (espanjaksi queso de Cabrales) on espanjalainen Asturian alueella valmistettava sinihomejuusto.
Cabrales-juustoa valmistetaan Asturian ruhtinaskunnan itäosissa Picos de Europa-vuorilla. Vuoret koostuvat kalkkikivestä ja niillä on runsaasti luolia, mikä on oleellista juuston valmistuksen kannalta. Luolia on käytetty juuston valmistuksen apuna 900-luvulta lähtien. Juustolla on ollut suojattu alkuperänimitys vuodesta 1981 lähtien.
Cabrales valmistetaan tavallisesti lehmänmaidosta, mutta kausiluontoisesti siihen voidaan käyttää myös vuohen ja lampaanmaitoa. Maitoa saostettaessa maito lämmitetään 22–23 °C, mikä on huomattavasti matalampi lämpötila, kuin monien muiden sinihomejuustojen valmistuksessa käytetty lämpötila. Lopputuloksena on hyvin hapan juustomassa, joka murenee päästäen näin sinihomeen (Penicillium roqueforti) leviämään ilman muille juustoille tyypillisiä neulanpistoja. Juustomassa pilkotaan pieniksi kuutioiksi, jotka asetetaan lieriön muotoiseen muottiin. Juusto kuivatetaan ilman puristusta ja noin 48 tunnin jälkeen se peitellään karkealla suolalla. Juustoa pidetään huoneenlämmössä vielä noin kahden viikon ajan, jonka jälkeen juustot siirretään kypsymään lähistön luoliin. Kypsyminen kestää kolmisen kuukautta, minkä aikana juustoja käännellään, puhdistetaan ja pidetään kosteana.
Home kasvaa vähitellen juustossa muodostaen epäsäännöllisiä raitoja. Home antaa juustolle sen voimakkaan pikantin maun, minkä lisäksi juuston makua on kuvailtu hasselpähkinäiseksi ja teräväksi metallisella jälkimaulla. Juusto nautitaan perinteisesti orujoviinan kera.
Aiheesta muualla

Queso Cabrales Consejo Regulador D.O.P. Cabrales. (espanjaksi)
Ceann Comhairle

| Ceann Comhairle |
| --- | --- |
 
 
 Nykyinen Seán Ó Fearghaíl 10. maaliskuuta 2016 lähtien
Nimittäjä:  Dáil Éireann
Kauden pituus:  Ei rajoitettu
Kotisivut:  Virallinen sivusto
Ceann Comhairle on Irlannin parlamentin (Oireachtas) alahuoneen, eli Dáil Éireannin, puhemies. Puhemiehen valitsevat uuden Dáilin edustajat välittömästi vaalien jälkeen ja puhemiehen valinta onkin uusien edustajien ensimmäinen tehtävä.
Capitoliumin susi

Veistos Musei Capitolinissa.
Capitoliumin susi (ital. Lupa Capitolina) on pronssiveistos, joka kuvaa erästä kohtausta Rooman perustamistarinasta. Veistos kuvaa naarassutta imettämässä Rooman myyttisiä perustajakaksosia, Romulusta ja Remusta.
Historia

Legendan mukaan Amulius syrjäytti veljensä Numitorin vallasta ja määräsi hänen lapsenlapsensa heitettäväksi Tiber-jokeen. Naarassusi pelasti kaksoset ja hoiti heitä, kunnes paimen nimeltä Faustulus löysi heidät ja otti kasvattilapsikseen. Historioitsija Titus Livius teoksessaan Ab urbe condita kertoo kaksosten syntyhistoriasta seuraavasti:
»Vestan papitar joutui raiskauksen uhriksi ja synnytti kaksospojat. Tietymätöntä alkuperää olevien lastensa isäksi hän ilmoitti Marsin; ehkä hän todella uskoi niin, tai sitten oli kunniallisempaa, että hairahduksen syynä olisi jumala. Mutta eivät jumalat eivätkä ihmiset pystyneet suojelemaan häntä ja lapsia kuninkaan julmuudelta. Papitar vietiin kahlehdittuna vankeuteen, ja pojat kuningas käski heittää virtaan […] Perimätieto kertoo, että kelluva kaukalo, johon pojat oli pantu, pysähtyi matalassa vedessä rantaan, ja läheisiltä vuorilta janoissaan liikkeelle lähtenyt naarassusi suuntasi silloin kulkunsa sinne päin mistä kuului lasten itkua. Se oli tarjonnut pienokaisille nisänsä niin lauhkeana, että kun kuninkaan karjanhoitaja osui paikalle, hän tapasi sen nuoleskelemassa poikia kielellään. Karjanhoitaja, tarinan mukaan Faustulus nimeltään, vei lapset karjatilalleen ja antoi heidät vaimonsa Larentian kasvatettaviksi. Jotkut uskovat Larentian olleen huora, jota paimenet nimittivät naarassudeksi (lupa); siitä olisi saatu aihe tähän merkilliseen tarinaan.» 
(Titus Livius, Ab urbe condita I-II, Rooman synty./Latinan kielestä suomentanut Marja Itkonen-Kaila)
Capitoliumin naarassuden ikä ja alkuperä ovat kiistanalaisia. Yhtäältä sen on arveltu olevan etruskilainen teos 400-luvulta eaa. Toisaalta naarassuden nisiä imevien kaksospoikien patsaat on ilmeisesti lisännyt veistokseen vasta 1400-luvun loppupuolella mahdollisesti kuvanveistäjä Antonio del Pollaiuolo.[lähde? ] Sen sijaan radiohiiliajoituksen ja termoluminesenssi-iänmäärityksessä todettiin, että patsaan naarassusi-osa on todennäköisesti valettu joskus vuosien 1021 ja 1153 välillä.
Naarassusi imettämässä Romulusta ja Remusta, on ollut sekä Rooman valtakunnan että antiikin mytologian tunnetuimpia symboleja jo antiikin ajoista lähtien. Veistos on vuodesta 1471 lähtien ollut esillä Palazzo dei Conservatori -museossa, joka sijaitsee Rooman Capitolium-kukkulalla Italiassa. Ympäri maailmaa on myös useita eri jäljennöksiä kyseisestä teoksesta.
Veistos on jonkin verran luonnollista suden kokoa suurempi, se on 75 cm korkea ja 114 cm pitkä. Naarassusi seisoo jännittyneenä, tarkkaavaisessa asennossa, valppaine korvineen ja kiiluvine silmineen se aivan kuin tarkkailee ympäristössään olevia mahdollisia vaaroja. Kaksospojat puolestaan on kuvattu täysin eri tavalla ympäristöstään tietämättöminä he keskittyvät vain imemiseen.
Historia > Myöhemmät vaiheet

On epäselvää, milloin veistos pystytettiin ensimmäisen kerran, mutta keskiajalta on peräisin joukko lähteitä, jotka viittaavat ”suteen”, joka seisoo paavin Lateraanipalatsissa. 1000-luvulta peräisin olevassa Benedict Soracten Chronicon-teoksessa, kronikoitsijamunkki kirjoittaa korkeimman oikeuden olevan ”Lateranon palatsissa, paikassa nimeltä naarassusi (lupa), eli roomalaisten äiti”. Suden paikalla tapahtuneista tuomioista sekä teloituksista on myös mainintoja tämän tästä, aina vuoteen 1438 saakka.
1100-luvulla englantilainen pappi Magister Gregorius kirjoitti kuvailevan esseensä De Mirabilibus Urbis Romae , jonka liitteessä hän mainitsi kolme veistosta, joita hän oli laiminlyönyt: yksi niistä oli Lateranin palatsin pääsisäänkäynnin portiikissa oleva susiveistos. Hän ei mainitse lainkaan kaksosia, sillä hän huomauttaa suden olleen kuin vaanimassa lähistöllä olevaa pronssista pässiä, joka toimi suihkulähteenä.  Myös susiveistos on toiminut suihkulähteenä, Magister Gregorius ajatteli sen olleen rikkoutuneen jaloistaan, ja että se oli siirretty paikkaan, jossa hän sen näki.
Nykyinen Capitoliumin susiveistos ei ole voinut olla sama kuin Benedictin ja Gregoriusin näkemä veistos jos sen hiljattain määritetty ajoitus pitää paikkansa, vaikka onkin toisaalta mahdollista, että se olisi voinut korvata aikaisemman (nyt menetetyn) roomalaisen susipatsaan. Joulukuussa 1471 paavi Sixtus IV määräsi nykyisen veistoksen siirrettäväksi Palazzo dei Conservatoriin Capitolium-kukkulalle, ja kaksoset lisättiin noiden aikojen tietämillä. Capitolumin susi liittyi useisiin muihin aitoihin antiikin aikaisiin veistoksiin, jotka siirrettiin samaan aikaan, muodostaen Musei Capitolinin ytimen.
Moderni käyttö ja symbolismi

Susipatsas oli Benito Mussolinin suosiossa, joka piti itseään ”uuden Rooman” perustajana ja lahjoitti patsaan kopioita eri paikkoihin ympäri maailmaa. Pitääkseen yllä hyvä suhteita Yhdysvaltoihin, hän lähetti useita kopioita Capitoliumin sudesta eri yhdysvaltalaisiin kaupunkeihin. Vuonna 1929 hän lähetti yhden jäljennöksen Italian pojat -järjestön kansalliskokoukseen Cincinnatiin Ohioon. Se vaihdettiin toiseen vuonna 1931 ja on edelleen Eden Parkissa, Cincinnatissa . Toinen jäljennös annettiin samana vuonna Roomaan, Georgiaan.  Kolmannen kopion lähetti Roomaan, New Yorkiin vuonna 1956, toisen maailmansodan veteraani Alfonso Felici.   Yksi päätyi vielä Koilliseen normaaliyliopistoon, Kiinaan, jossa tutkitaan antiikin Kreikan ja Rooman historiaa.
Capitoliumin sutta käytettiin sekä tunnuksena että julisteena Rooman vuoden 1960 kesäolympialaisissa. Rooman jalkapalloseura AS Roma käyttää sitä myös tunnuksenaan.
Capitoliumin sutta käytettiin Artie Rippin omistaman Family Productions -levy-yhtiön logona, joka julkaisi vuonna 1971 Billy Joelin ensimmäisen sooloalbumin, Cold Spring Harborin. Sopimusvelvoitteiden johdosta se esiintyi myös useissa muissa Joelin albumeissa, vaikka hän myöhemmin siirtyi Columbia Records -levy-yhtiölle.
1990-luvulla toteutettu entisöimisohjelma sai aikaan näyttelyn, joka oli omistettu Capitoliumin sudelle ja sen ikonografialle.
Vuoden 2009 elokuvassa Agora, joka sijoittuu 400-luvun Aleksandriaan, Capitoliumin susi, näkyy prefektin palatsissa täydennettynä del Pollaiolon kaksosilla.  Tämä näkyy kohtauksessa ennen Hypatian kaappausta suoraan hänen hahmonsa takana. Rick Riordanin Merenjumalan poika -kirjassa Lupa on susi, joka kouluttaa kaikki puolijumalat, jotka haluavat päästä Camp Jupiteriin. Hän kouluttaa Percy Jacksonin ja mainitsee, että hän koulutti myös Jason Gracen.
Amerikkalaisen The Addams Family -televisiosarjan ensimmäisessä jaksossa Addamsin olohuoneessa on esillä Capitoliumin suden käänteisveistos. Se voidaan nähdä pöydän yläpuolella, juuri pääportaikon oikealla puolella.
Boston Latin School käyttää veistosta esityslistansa kannessa, ja se on myön koulun virallinen tunnus.
Capitoliumin sutta käytetään Romaniassa ja Moldovassa sen asukkaiden latinalaisen alkuperän symboleina, ja joissakin suurimmissa kaupungeissa on veistosjäljennöksiä, jotka on saatu lahjaksi Italiasta 1900-luvun alussa.
Capitoliumin susi on myös uudelleenhahmoteltu Look at Me (uusi Capitoliumin susi) -installaatiossa, jonka on tehnyt puolalainen taiteilija Paweł Wociali vuonna 2011.
Kirjallisuutta

Carcopino, J. (1925).  La louve du capitole (ranskaksi).  Pariisi: Les Belles Lettres .  OL   16519753M .  (Tässä artikkelissa aloitettiin moderni tutkimus veistoksen historiasta.)
Aiheesta muualla

Kuvia tai muita tiedostoja aiheesta Capitoliumin susi Wikimedia Commonsissa
Capitoliumin susi Hamilton Gardensissa, Hamiltonissa, Uudessa-Seelannissa.
Capitoliumin susi Siena Duomossa.
Legendan mukaan Sienan perustajat olivat kaksi Remuksen poikaa: Senius ja Aschius. Paetessaan Roomasta, he veivät mukanaan Sienaan naarassuden patsaan, josta tuli kaupungin symboli.
Capitoliumin naarassusi, Eden-puistossa, Cincinnatissa.
Broder Sveninpoika

Broder Sveninpoika (kuoli 1436) oli ritari, kaappari ja  ruotsalainen sotapäällikkö.
Broder Sveninpoika kuului luultavasti samaan sukuun kuin tunnettu Abraham Broderinpoika. Hän osallistui Eerik Pommerilaisen sotaan Hansaliittoa vastaan merisodassa joidenkin kaapparien komentajana, mutta joutui vangiksi vuonna 1432 ja hänen kerrotaan olleen pitkään vangittuna Lyypekissä. Vuonna 1434 hänen todetaan palanneen Ruotsiin, missä hän oli Engelbrektin kapinan aikana kansallisen puolueen puolella Eerik Pommerilaista vastaan. Kun ruotsalaiset piirittivät Varbergin vuonna 1436, Broder Sveninpoika mainitaan yhtenä Ruotsin armeijan johtajista. Samana vuonna Engelbrekt Engelbrektinpojan kuoleman jälkeen hänellä oli erimielisyyttä Kaarle Knuutinpoika Bonden kanssa, jota hän Söderköpingissä syytti läänitysten jakamiseen liittyvissä asioissa, ja hänet teloitettiin Kaarle Knuutinpojan käskystä.
Cearbhall Ó Dálaigh

| Cearbhall Ó Dálaigh |
| --- | --- |

Irlannin presidentti
 19.12. 1974 – 22.10. 1976  
Edeltäjä:  Erskine H. Childers
Seuraaja:  Patrick Hillery
Henkilötiedot
Syntynyt: (12. helmikuuta 1911 Bray
Kuollut: 21. maaliskuuta 1978 (67 vuotta) Dublin
Ammatti:  asianajaja
Tiedot
Puolue:  Fianna Fáil
Aiheesta muualla
cearbhallodalaigh.org
Cearbhall Ó Dálaigh (12. helmikuuta 1911 – 21. maaliskuuta 1978) oli irlantilainen juristi ja poliitikko, joka toimi maansa presidenttinä 1974–1976.
Ó Dálaigh opiskeli University College Dublinissa pääaineenaan kelttiläisyyden tutkimus. Hän auskultoi asianajajaksi vuonna 1934. Hänestä tuli yleinen syyttäjä ja korkeimman oikeuden tuomari. Vuonna 1972, kun Irlanti liittyi EEC:hen, Ó Dálaigh lähti Irlannin edustajaksi Euroopan tuomioistuimeen mutta palasi kotimaahansa 1974 kun hänet valittiin presidentiksi äkillisesti menehtyneen Erskine Hamilton Childersin tilalle. Syyskuussa 1976 Ó Dálaigh lähetti kiireessä valmistellun hätätilalain korkeimman oikeuden tarkastettavaksi ennen kuin suostui allekirjoittamaan sitä. Tätä pidettiin sopimattomana viivyttelynä tilanteessa jossa IRA oli juuri surmannut Britannian suurlähettilään. Kohun seurauksena Ó Dálaigh erosi.
Ó Dálaigh kehitti merkittävästi Irlannin korkeimman oikeuden roolia perustuslain valvojana,
Brodie Seger

Brodie Seger (s. 28. joulukuuta 1995) on kanadalainen alppihiihtäjä.
Seger sijoittui nuorten maailmanmestaruuskilpailuissa parhaimmillaan kahdeksanneksi suurpujottelussa vuonna 2016. Aikuisten arvokilpailuihin hän osallistui ensimmäisen kerran Åren MM-kilpailuissa 2019, ja siellä hän sijoittui supersuurpujottelussa 27:nneksi, syöksylaskussa 33:nneksi ja alppiyhdistetyssä 37:nneksi. Cortina d’Ampezzon MM-kilpailuissa 2021 hän sijoittui syöksylaskussa neljänneksi 0,04 sekuntia pronssimitalisti Alexis Pinturaultille hävinneenä sekä keskeytti syöksylaskussa ja suurpujottelussa. Pekingin olympialaisissa 2022 hän sijoittui alppiyhdistetyssä yhdeksänneksi, syöksylaskussa 22:nneksi ja keskeytti supersuurpujottelussa. Courchevelin / Méribelin MM-kilpailuissa 2023 hän oli supersuurpujottelussa yhdeksäs.
Maailmancupissa Seger kilpaili ensimmäisen kerran marraskuussa 2017. Hän sijoittui maailmancupin pisteille eli kolmenkymmenen parhaan joukkoon ensimmäisen kerran oltuaan kuudestoista Kitzbühelin syöksylaskussa tammikuussa 2019. Hän on tämän jälkeen ollut kahdenkymmenen parhaan joukossa myös 16. sijalla Lake Louisen supersuurpujottelussa joulukuussa 2019, 13. sijalla Beaver Creekin syöksylaskussa kuusi päivää myöhemmin, 13. sijalla Val Gardenan supersuurpujottelussa joulukuussa 2021 ja 17. sijalla Wengenin supersuurpujottelussa tammikuussa 2022. Kaudella 2022–2023 hän on ollut supersuurpujottelussa 13:s Lake Louisessa, 20:s Wengenissä sekä 18:s ja 16:s Cortina d'Ampezzossa. Syöksylaskussa hän oli 20:s Val Gardenassa ja 16:s Bormiossa.
CeCILL

CeCILL (CEA CNRS INRIA Logiciel Libre) on lisenssi vapaata ohjelmistoa varten. Lisenssi on tarkoitettu yhteensopivaksi GNU GPL:n kanssa. Sen kehittivät yhteistyössä Commissariat à l'Énergie Atomique ("Atomienergiakomissio"), Centre national de la recherche scientifique ("Kansallinen tieteentutkimuskeskus") ja Institut national de recherche en informatique et en automatique ("Kansallinen informaatio- ja automaatioinstituutti").
Wikimedia Commonsissa on kuvia tai muita tiedostoja aiheesta .
Aiheesta muualla

http://www.cecill.info/index.en.html - kotisivu
Charles Blackman

Charles Blackman (12. elokuuta 1928 – 20. elokuuta 2018) oli australialainen taidemaalari. Hän syntyi Sydneyssä ja loi tärkeimpinä teoksinaan Schoolgirl- ja Alice in Wonderland -sarjat 1950-luvulla.
Blackmanista tehtiin vuonna 1997 Brittiläisen imperiumin ritarikunnan upseeri. Hän voitti uransa aikana useita taidepalkintoja, ja hänen töitään on ollut näytteillä myös kansainvälisesti.
Jon Molvigin Blackmanista tekemä muotokuvamaalaus voitti vuonna 1966 Archibald-palkinnon.
Blackmanilla oli yli vuosikymmenen ajan muun muassa muistiin vaikuttava runsaaseen alkoholinkäyttöön liittyvä Korsakoffin oireyhtymä. Vuonna 1994 hänellä oli sydänkohtaus ja aivoverenkiertohäiriö.
Cabo de São Vicenten taistelu (1780)

Cabo de São Vicenten taistelu käytiin 16. tammikuuta 1780 Yhdysvaltain vapaussodassa amiraali Sir George Rodneyn komentaman Britannian kuninkaallisen laivaston ja Juan de Lángara y Huarten komentaman Espanjan laivaston välinen meritaistelu Portugalin rannikolla Cabo de São Vicenten edustalla.
Amiraali Sir George Rodneyn johtama laivasto lähti Portsmouthista merelle jouluaattona 1779. Laivastoon kuului kahdeksantoista linjalaivaa ja niiden suojaama suuri saattue. Laivaston kierrettyä Cabo de São Vicenten 16. tammikuuta, se kohtasi Don Juan de Lángaran johtaman Espanjan laivaston yksitoista linjalaivaa. Espanjalaiset yrittivät pakoon ja britit ajoivat takaa seuranneen yön, mistä tulee sen englanninkielinen nimi kuutamotaistelu. Takaa-ajon aikana kuusi Espanjan laivaston linjalaivaa joko vallattiin tai tuhoutui. Voittoisa taistelu mahdollisti täydennysten toimittamisen ja siten saarron murtamisen Gibraltarilla ja Minorcalla. Saattueen pääosa palasi Britteinsaarille Kanaalinlaivaston suojaamana, mutta Rodney jatkoi Leewardsaarille, jonne hän saapui maaliskuussa.
Laivastot

| Alus | Luokka | tykkejä | komentaja | tappiot>  Kaatuneet  | tappiot>  Haavoittuneet  | tappiot>  Yhteensä |
| --- | --- | --- | --- | --- | --- | --- |

| HMS Sandwich | 1. | 100 | Sir George Rodney Walter Young | 0 | 0 | 0 |
| HMS Royal George | 1. | 100 | Robert Digby John Bourmaster | 0 | 0 | 0 |
| HMS Prince George | 2. | 90 | Sir John Lockhart-Ross Phillip Patton | 1 | 3 | 4 |
| HMS Ajax | 3. | 74 | Samuel Uvedale | 0 | 6 | 6 |

| Alus | Luokka | tykkejä | komentaja | Huom |
| --- | --- | --- | --- | --- |
| Fénix | 3. | 80 | Don Juan de Lángara Don Francisco Melgarejo | vallattu |
| Princesa | 3. | 74 | Don Manuel León | vallattu |
| Diligente | 3. | 74 | Don Antonio Albornoz | vallattu |
| Monarca | 3. | 74 | Don Antonio Oyarvide | vallattu |
| Santo Domingo | 3. | 74 | Don Ignacio Mendizábal | tuhoutunut räjähdyksessä |
| San Agustín | 3. | 74 | Don Vicente Doz |  |
| San Lorenzo | 3. | 74 | Don Juan Araoz |  |
| San Julián | 3. | 64 | Marqués de Medina | vallattu |
| San Eugenio | 3. | 74 | Don Antonio Damonte | vallattu |
| San Jenaro | 3. | 74 | Don Félix de Tejada |  |
| San Justo | 3. | 74 | Don Francisco Urreiztieta |  |
| Santa Cecilia | fregatti | 34 | Don Domingo Grandallana |  |
| Santa Rosalía | fregatti | 34 | Don Antonio Ortega |  |
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Battle of Cape St. Vincent (1780)
Käännös suomeksi
Charles Bennett

| Mitalit | Mitalit | Mitalit |  |
| --- | --- | --- | --- |
|  Charles Bennett |  Charles Bennett |  Charles Bennett |  |
Maa:   Yhdistynyt kuningaskunta
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Kultaa | Pariisi 1900 | 1 500 m |  |
|  Kultaa | Pariisi 1900 | 5 000 m joukkue |  |
|  Hopeaa | Pariisi 1900 | 4 000 m esteet |  |
Charles Bennett (28. joulukuuta 1870 Shapwick – 9. maaliskuuta 1949 Bournemouth) oli brittiläinen juoksija. Ammatiltaan hän oli veturinkuljettaja.
Bennet oli 1800–1900-lukujen vaihteessa maansa parhaita pitkien ja keskipitkien matkojen juoksijoita. Hän voitti Englannin amatöörimestaruuden neljällä maililla vuonna 1897 ja maastojuoksumestaruuden vuosina 1899 ja 1900, jolloin hän voitti mestaruuden myös maililla ja pääsi Pariisin olympialaisiin. Pariisin kisojen 1 500 metrillä Bennett johti koko kisan ja voitti myös paikallisen suuruuden ja ennakkosuosikin Henri Delogen. Hänen voittoaikansa 4.06,2 oli silloinen maailmanennätys. Aika paransi Edwin Flackin edellistä olympiaennätystä 27 sekuntia. Bennett voitti Pariisista myös toisen olympiakullan 5 000 metrin joukkuekilpailusta. Hän saavutti vielä hopeaa 4 000 metrin estejuoksusta joukkuetoverinsa John Rimmerin takana.
Bennett kuoli Bournemouthissa 78 vuoden iässä.
Charles Berglund

| Mitalit | Mitalit | Mitalit |  |
| --- | --- | --- | --- |
|  Charles Berglund vuonna 2010. |  Charles Berglund vuonna 2010. |  Charles Berglund vuonna 2010. |  |
Maa:   Ruotsi
Miesten jääkiekko
|  Olympialaiset  |  Olympialaiset  |  Olympialaiset  |  |
|  Kultaa | Lillehammer 1994 |  |  |
| MM-kilpailut  | MM-kilpailut  | MM-kilpailut  |  |
|  Kultaa | Suomi 1991 |  |  |
|  Hopeaa | Saksa 1993 |  |  |
|  Hopeaa | Ruotsi 1995 |  |  |
|  Pronssia | Italia 1994 |  |  |
Charles Berglund (s. 18. tammikuuta 1965 Tukholma) on ruotsalainen, keskushyökkääjänä pelannut jääkiekkoilija ja jääkiekkovalmentaja. Hän edusti Ruotsin maajoukkuetta kaksissa olympialaisissa, Kanada-cupissa 1991 ja neljissä MM-kilpailuissa. Lillehammerin olympialaisissa 1994 hän voitti joukkueen kapteenina kultaa mutta loukkaantumisen takia ei pystynyt pelaamaan ratkaisuotteluita. Hän voitti maailmanmestaruuden vuonna 1991 ja saavutti lisäksi kaksi MM-hopeaa ja yhden MM-pronssin.
"Challe" Berglund edusti kotimaassaan Huddinge IK:ta kausina 1984–1986 ja Nacka HK:ta kaudella 1986–1987 ja siirtyi sitten Elitserienissa pelaavaan Djurgårdens IF:ään, jossa hän voitti Ruotsin-mestaruuden vuosina 1989, 1990, 1991, 2000 ja 2001. Hän edusti välillä kaudet 1995–1997 sveitsiläisseura EHC Klotenia ja voitti Sveitsin-mestaruuden vuonna 1996. Hän lopetti pelaajauransa vuonna 2001.
Berglund on toiminut päävalmentajana Väsby IK:ssa kaudella 2004–2005, Timrå IK:ssa kausina 2007–2010, Modo Hockeyssa kaudella 2010–2011 ja Djurgårdens IF:ssä kausina 2011–2013. Viimeksi mainitussa hän on ollut myös general managerina.
Djurgårdens IF on jäädyttänyt Berglundin pelinumeron 2 ja hänen junioriaikojen seuransa IFK Tumba on tehnyt saman numerolle 11.
Charles Berglundin poika Emil Berglund on pelannut jääkiekkoa Ruotsin pääsarjassa.
Bergiselschanze

| Bergiselschanze |
| --- | --- |

Sijainti
Paikkakunta:   Innsbruck, Itävalta
Katsomopaikat:  22 500
Koordinaatit:  47°14′55″N, 11°23′58.5″E
Avattu:  23.1.1927
Remontoitu:  1927, 1932, 1948, 1962, 1974, 1984, 2001, 2012, 2017
Seura:  SC Bergisel, SV Innsbruck-Bergisel
Rakenne
K-piste:  120 metriä
Mäkikoko:  128 metriä
Mäkiennätys:  138,0 metriä  Michael Hayböck (4.1.2015)
Naisten mäkiennätys:  136,0 metriä  Sara Takanashi (22.1.2022)
Kesämäkiennätys:  136,0 metriä  Adam Małysz (11.9.2004)
Muovitus:  Kyllä
Tornin korkeus:  50 m
Vauhtimäen pituus:  90,7 m
Vauhtimäen kulma:  35°
Keulan pituus:  6,5 m
Keulan korkeus:  3,08 m
Keulan kulma:  10,75°
Alastulorinteen kulma:  34,5°
Bergiselschanze on hyppyrimäki Innsbruckissa Itävallassa.
Bergiselschanzesta hypätään yksi Keski-Euroopan mäkiviikon osakilpailuista. Hyppyrimäen on suunnitellut Zaha Hadid ja se toimii myös näkötornina ja ravintolana. Hyppyrimäen alitse menee A13-tien Bergiseltunnel.
Bergiselschanzessa on järjestetty vuosien 1964 ja 1976 talviolympialaisten avajaiset ja suurmäen kilpailut, sekä vuosien 1933, 1985 ja 2019 hiihdon MM-kilpailujen suurmäen kilpailut. Hyppyrimäessä on myös järjestetty talviuniversiadien suurmäen kilpailut vuosina 1968 ja 2005.